આ હોટેલો એનો 400 વર્ષ જૂનો ચાર્મ હજી જાળવી રાખ્યો છે અને છતાં આજના પ્રવાસી માટે તમામ આધુનિક સગવડો પણ અહીં છે. હોટેલમાં માત્ર 24 જ રૂમ્સ હોવાથી અહીંનો સ્ટાફ દરેક ગેસ્ટને અંગત રીતે ઓળખતો થઈ જાય છે. હોટેલમાં બુફે નથી. આ લા કાર્ટે સિસ્ટમ જ છે. ઈવન બ્રેકફાસ્ટ માટે પણ. મેનુ વાંચીને જે જમવું હોય એનો ઓર્ડર આપવાનો. તમારા ટેબલ પર એ હાજર. મિની બારની આઈટમ માટે કોઈ અલગ ચાર્જ નથી. હોલીવૂડનું ક્લૂની કપલ બોટમાંથી ઊતરતું હોય એ જાણીતો ફોટો યાદ છે તમને ? એ બન્ને લગ્ન પછી આ હોટલમાં આવેલાં. એ ફોટો અમનના ખાનગી ડૉક પર લેવામાં આવેલો. ગેસ્ટ્સ કાં તો માર્કો પહેલો ઍરપોર્ટથી થવા તો પિયાઝેલ રોમા કે સાન્તા લુસિયા રેલવે સ્ટેશનથી સીધા જ પ્રાઈવે બોટ્સમાં અહીં આવી શકે છે, બીજો રસ્તો છે પબ્લિક બોટ-રાઈડ લઈ સાન સિલ્વેસ્ત્રો સ્ટોપથી પાંચ મિનિટ ચાલીને અહીં આવવાનો.